
Европейският парламент,
[bookmark: _GoBack]–	като взе предвид член 286, параграф 2 от Договора за функционирането на Европейския съюз, съгласно който Съветът се е консултирал с него (C10‑0049/2025),
–	като взе предвид член 133 от своя Правилник за дейността,
–	като взе предвид доклада на комисията по бюджетен контрол (A10-0088/2025),
А.	като има предвид, че с писмо от 14 март 2025 г. Съветът се е консултирал с Европейския парламент относно назначаването на Ивана Малетич за член на Европейската сметна палата;
Б.	като има предвид, че комисията по бюджетен контрол на Парламента направи оценка на квалификацията на Ивана Малетич, по-специално по отношение на условията, посочени в член 286, параграф 1 от Договора за функционирането на Европейския съюз; като има предвид, че в рамките на тази оценка Ивана Малетич предостави на комисията автобиография, както и своите отговори на отправения ѝ писмен въпросник;
В.	като има предвид, че впоследствие, на 14 май 2025 г., комисията проведе изслушване на Ивана Малетич, по време на което тя направи встъпително изявление, а след това отговори на въпросите, зададени от членовете на комисията;
1.	изказва положително становище относно предложението на Съвета за назначаване на Ивана Малетич за член на Сметната палата;
2.	възлага на своя председател да предаде настоящото решение на Съвета и за сведение, на Сметната палата, както и на другите институции на Европейския съюз и на одитните институции на държавите членки.

